বাঙালি হিন্দু স্বদেশ আন্দোলন
বাঙালি হিন্দু স্বদেশ আন্দোলন হল বাংলা ভাগের জন্য বাঙালি হিন্দু জনগণের আন্দোলন, হিন্দু মহাসভা প্রধান শ্যামাপ্রসাদ মুখোপাধ্যায় এই আন্দোলনের নেতৃত্ব দেন। তৎকালীন ভারতীয় মুসলিম লীগের সমগ্র বাংলা ও আসাম প্রস্তাবিত পাকিস্তান রাষ্ট্রের অন্তর্ভুক্তি প্রস্তাব এবং অপরদিকে হোসেন শহীদ সোহ্‌রাওয়ার্দী ও শরৎচন্দ্র বসুর অবিভক্ত স্বাধীন বাংলা রাষ্ট্রগঠন প্রস্তাবের বিপরীতে বাংলার হিন্দুসংখ্যা গরিষ্ঠ পশ্চিম অংশ নিয়ে ভারতীয় ইউনিয়নে যোগ দিতে এই কৌশলগত আন্দোলন সংগঠিত হয়। ১৯৪৬ সালে এই আন্দোলন শুরু হয়, বিশেষ করে কলকাতায় এবং নোয়াখালী দাঙ্গার ডাইরেক্ট এ্যাকশন ডে -এর পর, এপ্রিল, ১৯৪৭ সালে উল্লেখযোগ্য ভরবেগ অর্জন এবং ২০ জুন ১৯৪৭ সালে সাফল্য সঙ্গে সমগ্র বাংলাপ্রদেশ পাকিস্থানে অন্তর্ভূক্তির বিপক্ষে রায় দেয় আইনপ্রনেতারা। হিন্দু সংখ্যাগরিষ্ঠ এলাকা পাকিস্থানে অন্তর্ভূক্তি থেকে বিরত হয় প্রশাসন। আর বঙ্গভঙ্গের মধ্যমে হিন্দু বাঙালিরা পায় বাংলার পশ্চিম অংশ পশ্চিমবঙ্গ। ১৯৪৭ সালের ১৫ আগস্ট, হিন্দুপ্রধান খুলনা, যশোর জেলা ভারতের অন্তর্ভুক্ত হলেও, ১৭ আগস্ট খুলনা, যশোর জেলা পাকিস্তানের অন্তর্ভুক্ত হয় ও মুসলিম সংখ্যাগরিষ্ঠ মুর্শিদাবাদ, মালদা জেলা পাকিস্তান থেকে ভারতের অংশ হিসেবে অন্তর্ভুক্ত হয়, এছাড়াও নদীয়া, দিনাজপুর জেলা দ্বিখন্ডিত হয়ে দুই দেশে অন্তর্ভুক্ত হয়।